**VÝZVA NA PREDLOŽENIE PONUKY**

na zákazku podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

V prípade záujmu si Vás dovoľujeme požiadať o predloženie cenovej ponuky na predmet zákazky „**Obstaranie ochranných tvárových polomasiek (respirátorov) triedy FFP2**“.

V prílohe je uvedená podrobná špecifikáciu predmetu zákazky.

Cena za predmet zákazky musí byť predložená podľa prílohy. Ponuková cena musí byť stanovená vrátane všetkých predpokladaných nákladov uchádzača súvisiacich s dodaním predmetu zákazky.

Ak uchádzač nie je platiteľom DPH, uvedie navrhovanú cenu spolu a zároveň uvedie, že nie je platiteľom DPH.

Cenovú ponuku (scan) očakávame v termíne 05.03.2021 do 12.00 h na emailovú adresu [martin.engli@socpoist.sk](mailto:martin.engli@socpoist.sk) .

**Príloha**

**Cenová ponuka – Obstaranie ochranných tvárových polomasiek (respirátorov) triedy FFP2**

|  |  |  |  |  |
| --- | --- | --- | --- | --- |
| **názov materiálu** | **množstvo** | **cena bez DPH** | **DPH** | **cena s DPH** |
| Ochranná tvárová polomaska (respirátor) FFP2 | **25 000 ks** |  |  |  |
| **celkom** | |  | | |

**Poznámka:**

1. Ponuková cena musí byť stanovená vrátane všetkých nákladov vybraného uchádzača súvisiacich s dodaním predmetu zákazky, ktoré musí byť realizované do 12.03.2021.
2. Predmet zákazky musí vybraný uchádzač realizovať dodaním požadovaného množstva ochranných tvárových polomasiek (ďalej len „respirátorov“) FFP2 vyhotovených, označených a zabalených v súlade so štandardmi a požiadavkami normy STN EN 149 + A1 a súvisiacich noriem, ktoré musia:

1) byť vyrobené,

a. bez výdychového ventilu,

b. bez ostrých hrán,

c. z materiálov s nízkou horľavosťou, ktoré nevyvolávajú podráždenie pokožky a iné nežiaduce zdravotné vplyvy,

d. s nastaviteľnými, resp. samonastaviteľnými upínacími prvkami umožňujúcimi pevnú fixáciu nasadeného respirátora,

2) prekrývať nos, ústa a bradu používateľa,

3) poskytovať,

a. riadnu ochranu dýchacích ciest používateľa v prostredí so zvýšenou koncentráciou pevných prachových častíc a neprchavých kvapalných častíc,

b. v podmienkach suchej a vlhkej pokožky primerané utesnenie tváre používateľa od okolitého prostredia.

**Pozn.:** Súčasťou dodaného predmetu zákazky musí byť písomný dokument v štátnom jazyku obsahujúci:

* 1. meno a adresu výrobcu,
  2. číslo normy,
  3. identifikácia modelu,
  4. pokyny na riadne používanie predmetu zákazky,
  5. informácie a upozornenia o obmedzeniach používania predmetu zákazky,
  6. odporúčaný spôsob očisty a dezinfekcie predmetu zákazky,
  7. odporúčaný spôsob prepravy a skladovania predmetu zákazky,
  8. odporúčaný spôsob likvidácie kontaminovaného predmetu zákazky.

**Miesto realizácie:**

Objekt Sociálnej poisťovne, ústredie na Ul. 29. augusta 8 - 10, 813 63 Bratislava 1

**Cenovú ponuku vypracoval:**

Miesto/Dátum:

Spoločnosť:

Sídlo (adresa):

IČO:

DIČ:

IČ\_DPH:

Meno, Priezvisko a funkcia vo vzťahu k spoločnosti:

Kontakt (tel./e-mail, poštová adresa v prípade ak nie je totožná s poštovou adresou sídla spoločnosti):

Podpis a pečiatka: